Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 369/13/8802	Košice I, 30.8.2013
EEČ : 2-63-231-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde v dobe od mesiaca september 2012 až doposiaľ si neplnil svoju vyživovaciu povinnosť voči svojej dcére XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. a z uznesenia Okresného súdu XXXXX I, sp. zn. 11P 167/2011 zo dňa 21.11.2011, právoplatný dňa 15.02.2012, v ktorom je zaviazaný prispievať na jej výživu sumou 30 % zo sumy životného minima mesačne vždy do 15-teho dňa v mesiaci vopred k  rukám  starej matky  XXXXX, čím  jej takto  dlhoval výživné vo  výške  240,20 €

lebo zanikla trestnosť činu

Odôvodnenie:
	Policajný orgán OO PZ XXXXX-XXXXX uznesením sp. zn. XXXXX zo dňa 27.06.2013 začal trestné stíhanie a následne uznesením zo dňa 15.08.2013 vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ku ktorému malo dôjsť tak, ako je to uvedené vo výrokovej časti tohto uznesenia.
	
V danej veci podala dňa 18.06.2013 XXXXX trestné oznámenie na XXXXX, pre neplatenie výživného a to za obdobie od septembra 2012 až doposiaľ. 

Do spisu bol zabezpečený rodný list dieťaťa, potvrdenie o návšteve školy, správy o obvinenom.

Súčasťou spisu je výsluch poškodenej XXXXX na č.l. 11-18 zo dňa 22.08.2013, v ktorom uviedla, že nemala vedomosť o tom, že rozsudok, ktorý bol vydaný pre jej dcéru neplatí pre ňu, preto rátala so sumou vo výške 100,-€ mesačne, pričom obvinený mal platiť na dieťa podľa uznesenia sumu vo výške 30 % zo sumy životného minima. Po prerátaní 

všetkých platieb od obvineného zistila, že tento jej od septembra 2012 uhradil výživné v plnej výške. 

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a/ Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona              a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jozef Stanko
prokurátor